CELEX: 32020R1190
Language: lv
Date: 2020-08-11 00:00:00
Title: Komisijas Īstenošanas regula (ES) 2020/1190 (2020. gada 11. augusts), ar ko labo Īstenošanas regulu (ES) 2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (Dokuments attiecas uz EEZ)

12.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 262/4
               
            
         KOMISIJAS ĪSTENOŠANAS REGULA (ES) 2020/1190
         (2020. gada 11. augusts),
         ar ko labo Īstenošanas regulu (ES) 2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2005/36/EK (2005. gada 7. septembris) par profesionālo kvalifikāciju atzīšanu (1) un jo īpaši tās 4.a panta 7. punktu,
         tā kā:
         
                     (1)
                  
                  
                     Saskaņā ar Komisijas Īstenošanas regulas (ES) 2015/983 (2) 20. panta 1. punktu attiecībā uz uzņēmējdarbības veikšanu un īslaicīga un gadījuma rakstura pakalpojumu sniegšanu saskaņā ar Direktīvas 2005/36/EK 7. panta 4. punktu uzņēmējas dalībvalsts kompetentajai iestādei vispirms ir jāpieņem viens no vairākiem lēmumiem. To vidū ir lēmums pagarināt Eiropas profesionālās kartes (EPK) derīguma termiņu.
                  
               
                     (2)
                  
                  
                     Tomēr Direktīvas 2005/36/EK 7. panta 4. punkts attiecas tikai uz situācijām, kad pakalpojumi jāsniedz pirmo reizi. Tāpēc Īstenošanas regulas (ES) 2015/983 20. panta 1. punkta kontekstā lēmums par EPK derīguma termiņa pagarināšanu nav būtisks.
                  
               
                     (3)
                  
                  
                     Tāpēc attiecīgi būtu jālabo Īstenošanas regula (ES) 2015/983.
                  
               
                     (4)
                  
                  
                     Šajā regulā paredzētais pasākums ir saskaņā ar atzinumu, ko sniegusi Direktīvas 2005/36/EK 58. panta 1. punktā minētā Profesionālo kvalifikāciju atzīšanas komiteja,
                  
               IR PIEŅĒMUSI ŠO REGULU.
         
            1. pants
            Regulas (ES) 2015/983 20. panta 1. punktu aizstāj ar šādu:
            
               
                  “1.   Uzņēmējdarbības veikšanai un īslaicīga un gadījuma rakstura pakalpojumu sniegšanai saskaņā ar Direktīvas 2005/36/EK 7. panta 4. punktu uzņēmējas dalībvalsts kompetentā iestāde pieņem lēmumu izdot EPK vai lēmumu atteikties izdot EPK, vai lēmumu piemērot kompensācijas pasākumus saskaņā ar Direktīvas 2005/36/EK 7. panta 4. punkta ceturto daļu vai 14. pantu.”
               
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 11. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 255, 30.9.2005., 22. lpp.
         
         
            (2)  Komisijas Īstenošanas regula (ES) 2015/983 (2015. gada 24. jūnijs) par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (OV L 159, 25.6.2015., 27. lpp.).